J. J. Abrams
Jeffrey Jacob Abrams (artistinimega J. J. Abrams; sündinud 27. juunil 1966 New Yorgis) on USA filmi- ja teleprodutsent, lavastaja ja stsenarist. Tema edukamad teleseriaalid on olnud "Alias", "Teadmata kadunud" (koos Jeffrey Lieberi ja Damon Lindelofiga), "Fringe" (koos Alex Kurtzmani ja Roberto Orciga) ning "Felicity" (koos Matt Reevesiga), kus ta on teinud nii stsenaristi- kui ka produtsenditööd. Lisaks on ta kirjutanud stsenaariumi filmidele "Armageddon" ja "Võimatu missioon III", olles ka viimase lavastaja, ning lavastanud 2009. aastal esilinastunud "Star Treki" 11. filmi.